**Stredisko Evanjelickej DIAKONIE, Diakonické centrum Sučany**

Partizánska 25, 038 52 Sučany

IČO: 37907409, DIČ: 2021970984

Tel.: 043/424 19 01, Tel./Fax: 043/424 19 00 mobil: 0918/616 092

e-mail: taskarova@mail.t-com.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Správa za IV. štvrťrok 2017 SED Sučany**

1. **Konferencie, školenia, kurzy, odborné semináre**

***31. 10. 2017*** – sa pani riaditeľka PhDr. Lenka Taškárová zúčastnila slávnostných služieb Božích, ktoré sa konali pri 500. výročí Pamiatky reformácie v Bratislave – Dúbravke. Po ich ukončení nasledovala recepcia, kde vystúpil aj prezident SR Andrej Kiska. Záver programu patril opere Hrad prepevný.

***23. 11. 2017*** – sa konala porada riaditeľov a sociálnych pracovník v SED Bratislave. Na tejto porade vystúpila prednášajúca Mgr. Lýdia Brichtová, PhD. Program sa týkal vysvetlenia návrhu novely zákona o sociálnych službách, ktorým sa mení a dopĺňa zákon č. 448/2008 Z. z. o soc. službách v znení neskorších predpisov.

1. **Pracovné porady pre zamestnancov a klientov**

*Porada so zamestnancami:*

***30. 10. 2017*** – poradu otvorila pani riaditeľka PhDr. Lenka Taškárová, privítaním prítomných zamestnancov a odovzdala slovo vrchnej sestre Františke Hüberovej.

Vrchná sestra sa vyjadrila k nasledujúcim bodom:

1. Informovala zamestnancov, že klientka pani Mrdútová má u seba zlaté šperky. K tomuto bodu sa vyjadrila aj pani riaditeľka a uviedla, že rodina je o tejto skutočnosti informovaná a upovedomená a že naše zariadenie nezodpovedá za prípadnú stratu.

2. Informovala zamestnancov, že rodina pani Rečlovej spíše požiadavky, týkajúce sa starostlivosti na papier, ktorý bude k dispozícii všetkým opatrovateľkám. Navrhla, aby sme tento postup praktizovali u novoprijatých klientov.

Pani riaditeľka pokračovala v porade:

1. Informovala o posilnení dennej služby: pondelok až nedeľa – 1 zamestnanec na viac. Zároveň sa očakáva od zamestnancov skvalitnenie sociálnej služby poskytovanej našim klientom.
2. Kúpanie – najskôr po raňajkách (kúpať sa môže kedykoľvek cez deň). Kúpanie je rozpísané aj na soboty a nedele. Vždy sa treba opýtať klienta, či sa chce kúpať. Pri prevoze klienta do kúpeľne – používať pončo (k dispozícii v kúpeľni).
3. Strava – nerozvážať ležiacim klientom na izbách stravu naraz na vozíku, ale postupne brať z kuchyne, aby jedlo nebolo chladné. V prípade potreby možnosť ohriatia jedla v mikrovlnnej rúre (umiestnená na každom poschodí).
4. Kľúčový pracovník – nové tlačivo (potreby klientov, požiadavky) uložené vo vyšetrovni. Informovanie nových zamestnancov o náplni práce kľúčového pracovníka.
5. Izby klientov – rozhádzané veci v skriniach, neporiadok v šuflíkoch, na poličkách. Postupne poupratovať.
6. Injekčné striekačky – po aplikácií nedávať krytku naspäť, ale hodiť ju do nádoby. Na plastovú hadičku je určená iná nádoba.
7. Sklo – črepiny dávať do nádob uložených na prízemí a III. NP.
8. Informovanie zamestnancov o netelesných a telesných obmedzenia podľa § 10 zákona č. 448/2008 Z. z. pri poskytovaní sociálnej služby v zariadení sociálnych služieb.
9. Podnety na zlepšenie práce – pani riaditeľka čítala pripomienky, ktoré dostala od zamestnancov a následne prebiehala diskusia.

Diskusia:

* Prahy na izbách klientov – postupne budú odstránené.
* Erár – na II. a III. poschodí, pri balkóne budú uložené pomôcky opatrovateľov (posteľné oblečenie, plienky, podložky a pod.).
* Úmrtie – údaje o klientovi (dátum narodenia, pohrebná služba a pod.) budú nalepené na obale pri každom klientovi.

Na záver sa pani riaditeľka poďakovala zúčastneným a ukončila poradu.

*Porada s klientmi:*

***08. 12. 2017*** *–* pani riaditeľka PhDr. Lenka Taškárová informovala klientov:

- o vianočnom programe,

- o zmene kúpania klientov,

- o výpomoci zamestnancov na DVP.

**3. Duchovná práca pre zamestnancov a klientov**

*Duchovné služby*

O duchovné zaopatrenie v SED, ako aj prislúženie Večere Pánovej v rámci Služieb Božích sa pravidelne stará Mgr. Daniel Beňuch. Biblické hodiny sa konajú dva krát do mesiaca. Pre bratov a sestry z rímskokatolíckej cirkvi je ponúkaná možnosť vysluhovania sviatosti zmierenia a svätej omše v prvý štvrtok v mesiaci bratom farárom Mgr. Pavlom Pečkom.

**4. Prezentácia**

V mesiaci december bola prostredníctvom lokálnej televízie Turiec prezentovaná činnosť zariadenia SED Sučany. Aktuálny príspevok bol v televízii odvysielaný niekoľkokrát.

Inzercia: Nový Život Turca, Turčianske Echo

**5. Vzdelávanie**

***14. 11. 2017*** *–* supervízia pod vedením supervízora PhDr. Soni Holúbkovej. Na supervízii sa stretáva zdravotnícky, opatrovateľský a sociálny personál. V rámci supervízie sa preberala téma „Zvládanie pracovných úloh“.

**6. Realizované projekty na získavanie finančných prostriedkov**

 V spolupráci s Červeným krížomzabezpečujeme praktickú výučbu školiacim sa opatrovateľkám.

**7. Peňažný dar**

**8.** **Počet personálu:**

(HPP) 31 osôb

(DVP) 10 osôb

Spolu: 41 osôb

Noví zamestnanci:

* Katarína Muňková, opatrovateľka – od 01. 10. 2017 (HPP)
* Radoslava Kolibíková, opatrovateľka – od 03. 10. 2017 (HPP)
* Jaroslava Škrobáková, opatrovateľka – od 01. 12. 2017 (HPP)
* Katarína Gucká, opatrovateľka – 21. 10. 2017 (DVP)
* Daniela Kiššová, Referent zabezpečovania poskytovania zdravotnej starostlivosti – od 27. 12. 2017 (DVP)

Skončený pracovný pomer:

* Jaroslava Škrobáková, opatrovateľka – do 11. 12. 2017 (HPP)
* Daniela Kiššová, Referent zabezpečovania poskytovania zdravotnej starostlivosti – do 31. 12. 2017 (DVP)
* Miriam Dibalová, opatrovateľka – do 31. 12. 2017 (HPP)
* Milena Chmúrna, upratovačka – do 31. 12. 2017 (DVP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Ján Ujček | 1935 | 09. 10. 2017 |
| Štefan Haluska | 1938 | 12. 10. 2017 |
| Pavlína Rečlová | 1935 | 17. 10. 2017 |
| Magdaléna Mokrošová | 1940 | 19. 10. 2017 |
| Ondrej Pavlovčík | 1934 | 26. 10. 2017 |
| Anna Vladárová | 1930 | 13. 11. 2017 |
| Angela Kalnická | 1936 | 29. 12. 2017 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Mária Lajčiaková | 1931 | 01. 10. 2017 |
| Rudolf Drugda | 1926 | 06. 10. 2017 |
| Magdaléna Mokrošová | 1940 | 03. 11. 2017 |
| Emília Valová | 1937 | 05. 11. 2017 |

*Občania odišli*:

|  |  |  |
| --- | --- | --- |
| **Meno a priezvisko** | **rok narodenia** | **dátum odchodu** |
| Ľudmila Kolenčíková | 1952 | 18. 10. 2017 |
| Ján Ujček | 1935 | 08. 11. 2017 |

*Počet klientov*:

Ženy: ZpS 19

Muži: ZpS 6

Ženy: DSS 2

Muži: DSS 1

Ženy špecializované zariadenie: 20

Muži špecializované zariadenie: 2

Samoplatiteľ: 2

Spolu klientov: 52

**9. Starostlivosť o budovu, ostatné práce**

* bežná údržba budovy (údržba a dezinfekcia invalidných vozíkov a ostatných zdravotných pomôcok, oprava výťahov),
* príprava vchodu na zimné obdobie,
* výťahy (prestavenie, revízia),
* kanalizácia (prepláchnutie, úprava),
* oprava telefónnej ústredne,
* namontovanie samozatváračov (BRANO) na dvere.

**10. Akcie**

***13. 11. 2017*** – nám svojím vystúpením, v ktorom nechýbal tanec a hudba spríjemnili popoludnie žiaci Evanjelickej spojenej školy v Martine. Program si nacvičili pod vedením ThDr. Janky Bosákovej, PhD.

***06. 12. 2017*** – sme si spoločne pripravili mikulášske posedenie s našimi klientmi.

***14. 12. 2017*** – k nám opäť zavítali žiaci Evanjelickej spojenej školy v Martine, tento krát siedmaci.

***15. 12. 2017*** – sa naši klienti stretli v krúžku spomienok so žiakmi sučianskej základnej školy.

***18. 12. 2017*** – nás prišiel povzbudiť spevokol Sučianka pásmom vianočných kolied. Požehnané sviatky poprial naším klientom aj starosta obce Sučany Ing. Vladimír Plžík. Po ukončení programu nechýbalo spoločné posedenie pri bohatom občerstvení. Pánovi starostovi ďakujeme za ovocie a sladkosti, ktorými nás každoročne obdaruje.

**11. Práca s klientom**

Práca s klientom je založená na princípe osobného prístupu. Sociálni pracovníci navštevujú klientov podľa harmonogramu návštev, podľa dohody s klientom. Zisťujú záujmy klientov a podľa toho sa v zariadení vytvárajú možnosti trávenia voľného času. Monitorujú tiež všetky potreby a prípadné problémy klientov. Spolupracujú so všetkými pracovníkmi v zariadení. Vzhľadom k potrebám klientov sa vypracováva individuálny plán osobnosti, kde je stanovený cieľ, metodológia, plán činnosti a pravidelné hodnotenie cieľa. A zo toho vyplýva aj následná práca s klientom.

Prvoradou úlohou je pomáhať klientovi v procese adaptácie. Zariadenie a jeho personál sa snaží vytvárať pre obyvateľov rodinnú atmosféru, čo je predpokladom rýchlej sociálnej adaptácie nových klientov a zároveň spríjemnenie procesu starnutia klientov v zariadení.

Je samozrejmosťou kedykoľvek umožniť návštevy príbuzných klientov, prípadne ich telefonicky oboznamovať so životom klienta v zariadení. Tiež skrášľovanie prostredia, aktuálna výzdoba prispieva k vytvoreniu príjemnej atmosféry v zariadení.

Pri práci s klientom organizujeme aktivizácie kde využívame pracovnú činnosť. Počas jesenných dní sme lúskali orechy, pracovali s vlnou, novinovým papierom, vyrábali mydielka. Nechýba ani využívanie hudby (tancovanie, tlieskanie, spievanie piesní, relaxácia pri hudbe a aromalampách), koncentračno - pohybové cvičenia (využívanie pomôcok – loptičky, šatky) a tiež rôzne výtvarné techniky (vyfarbovanie obrázkov, modelovanie z papierovej hmoty, práca s drôtikom a korálikmi...). Súčasťou programu pre klientov najmä s demenciou je kognitívna rehabilitácia, ktorej cieľom je posilnenie krátkodobej a dlhodobej pamäte, stimulácia rôznych oblastí mozgu a zvýšenie sebavedomia účastníkov. Nechýba ani pohybová aktivizácia a rôzne cvičenia na zachovanie a obnovenie zručností, schopností a návykov dennej potreby.

Predvianočný čas sme znovu ako minulý rok venovali príprave vianočných trhov, pečeniu, popri tom nechýbalo spievanie kolied. Nechýbali tradičné mesačné posedenia pre oslávencov, kultúrny a duchovný program. V tomto období do zariadenia častejšie prichádzajú skupinky detí, či už z evanjelickej školy v Martine, alebo zo základnej školy v Sučanoch, tiež zoskupenie Sučianka so svojím vianočným programom.

Využívame aj metódu reminiscencie, ktorá **pomáha človeku vnímať obdobie staroby ako rovnocenné  porovnaním s mladšími životnými obdobiami, a tak napomáha vyrovnať sa alebo adaptovať na zmeny v tomto období života. Pri reminiscencii sa opierame o fakt, že  spomínanie je prirodzený proces, ktorý predstavuje základnú existenčnú potrebu v každom období ľudského života.** Spomínanie je hlavne o spôsobe komunikácie, verbálnej i neverbálnej. Ak je problémom verbálna komunikácia a človek má problém s vyjadrovaním, využívame vizuálne pomôcky ako fotografie knihy, kartičky, predmety. Avšak aj hudba a tanec, výtvarné techniky, pohybové cvičenia, činností z programu denných prác a ďalšie kreatívne techniky nám slúžia k reminiscencii. Takúto úlohu spĺňa aj špeciálne upravená miestnosť.

Skupinové aj individuálne stretnutia sú po skončení spracované a zdokumentované. Pre klientov realizujeme aj nákupy, raz za dva týždne. Nakupujeme im tovar podľa ich želania, väčšinou potraviny ako sladkosti, nápoje alebo drogériu.

**12. Výsledky hospodárenia**

|  |  |
| --- | --- |
| Stav na jednotlivých účtoch | -10.527,28 EUR |
| Stav pokladne k 31. 12. 2017 | 582,40 EUR |
| *Príjmy:* |
| Príspevok za služby na základe zmluvy | 65.428,13 EUR |
| Nájomné za nebytové priestory | 5.938,10 EUR |
| Príspevky od VÚC | 25.234,64 EUR |
| Príspevky od MPSVaR | 24.000,00 EUR |
| 2 % dane |  0,00 EUR |
| *Výdavky:*  |
| mzdy | 59.602,40 EUR |
| príspevok zamestnávateľa DDS | 292,16 EUR |
| odvody | 19.958,13 EUR |
| SF | 304,77 EUR |

**13. Plány do budúcnosti**

– Svojou službou neustále pokračovať na vytváraní kvalitných vzťahov, medzi SED v Sučanoch a Žilinským samosprávnym krajom, mestom Martin, Obecným úradom v Sučanoch ako aj s okolitými obcami.

– V spolupráci s Ústredím Evanjelickej diakonie ponúknuť školenie zamerané na vyššiu odbornosť zamestnancov.

– Zúčastňovať sa školení a odborných prednášok za účelom získania vedomostí a ich aplikovania v službe s klientom.

– V rámci bohoslužobného života, pozývať do zariadenia bratov farárov z turčianskeho seniorátu.

– V rámci svojich možností prinášať našim klientom radosť prostredníctvom pekného kultúrneho programu. Rozšíriť spoluprácu s Evanjelickou spojenou školou v Martine a Biblickou školou v Martine.

* Nadviazať spoluprácu so Základnou školou Slovenského národného povstania v Sučanoch.

– Pokračovať v spolupráci s Centrom MEMORY v Bratislave, Občianskym združením TERAPEUTIKA v Bratislave, Občianskym združením Spoľah v Banskej Bystrici a Tatra Akadémiou v Prievidzi.

– Svojou službou šíriť dobré meno Evanjelickej diakonie ako aj Evanjelickej cirkvi augsburského vyznania.

V Sučanoch dňa 20. 01. 2018

 ……………………………………………….

 PhDr. Lenka Taškárová

 štatutárny zástupca SED Sučany